ზარდიანთკარი

ზარდიანთკარი — სოფელი აღმოსავლეთ საქართველოში (შიდა ქართლის მხარე), გორის მუნიციპალიტეტში (მერეთის ადმინისტრაციული ერთეული).

მდებარეობს ტირიფონის ვაკეზე (შიდა ქართლის ვაკის ჩრდილოეთი ნაწილი), მდ. ჭარებულის (აძურის მარჯვენა შენაკადი; ლიახვის აუზი) მარცხენა ნაპირას, ზღვის დონიდან 960 მ-ზე, ქ. გორიდან 28 კმ-ის დაშორებით.

ისტორია
ზარდიანთკარში გამოვლენილია გვიანდელი ბრინჯაო – ადრინდელი რკინის ხანის გორანამოსახლარი. 

ზარდიანთკარი ქართულ-ოსური კონფლიქტის ზონაში მდებარე სოფელია, უშუალოდ ემიჯნება რუსეთის მიერ ოკუპირებულ ტერიტორიას, კერძოდ სოფ. ხელჩუას (ერედვის მუნიციპალიტეტი). სოფელი მნიშვნელოვნად დააზარალა რუსეთის სამხედრო აგრესიამ 2008 წლის აგვისტოში, შემდეგ კი — უკანონო „ბორდერიზაციის“ პროცესმა. 2012 წლის ივლისში სოფლის სიღრმეში ქართული საპოლიციო საგუშაგოს განთავსების შემდეგ 2008 წლის აგვისტოდან დევნილმა მოსახლეობის ნაწილმა ზარდიანთკარში დაბრუნება შეძლო.აფციაური გ., ზარდიანთკარში ნახევრად გაკეთებული საქმე, „რადიო თავისუფლება“, ივნისი 14, 2023.  

დემოგრაფია
2014 წლის აღწერის მონაცემებით, სოფელში ცხოვრობს 28 ადამიანი. 2002 წლის აღწერის მონაცემებით მოსახლეობის 68 %-ს წარმოადგენდნენ ქართველები, ხოლო 32 %-ს ოსები.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  117  54  63 2014   28  14  14

 ლიტერატურა 

სქოლიო

კატეგორია:გორის მუნიციპალიტეტის სოფლები